คือหนูเป็นแผลแพ้พลาสเตอร์ค่ะ เป็นตุ่มใสๆ เป็นสี่เหลี่ยมเท่าพลาสเตอร์ปิดแผลเลยค่ะ มันจะเป็นรอยแผลเป็นไหมคะ ถ้าเป็นมีวิธีไหนที่จะสามารถทำให้หายเร็วๆไหมคะ
สวัสดีค่ะ หากตุ่มใสๆ ที่เกิดขึ้น เกิดเฉพาะบริเวณที่ปิดพลาสเตอร์ และมีอาการคันร่วมด้วย ก็น่าจะเกิดจากการแพ้ระคายเคืองได้ค่ะ ในเบื้องต้นให้ล้างทำความสะอาดด้วยน้ำเปล่าเพื่อให้กาวและสารเคมีของพลาสเตอร์หลุดออกให้หมด และใช้ยาทาชนิดที่เป็นสเตียรอยด์ชนิดที่มีความแรง เช่น betamethasone diproprionate cream เป็นต้น หากมีอาการคันมาก อาจทานร่วมกับยาแก้แพ้เพื่อช่วยลดอาการคัน เช่น ไฮดรอกไซซีน (hydroxyzine) chlorpheniramine (CPM) เป็นต้น ทั้งนี้ ผื่นแพ้ที่เกิดขึ้น หากไม่มีการติดเชื้อแบคทีเรียแทรกซ้อน ก็จะไม่เกิดเป็นแผลเป็นค่ะ แต่หากอาการไม่ดีขึ้น หรือหากตุ่มน้ำใสกลายเป็นตุ่มหนอง แสดงว่าเกิดการติดเชื้อแบคทีเรียแทรกซ้อน แนะนำควรไปพบแพทย์เพื่อรับยาปฏิชีวนะทานเพิ่มเติมค่ะ